Det er en fordel for skiløbere, hvis der er sne nok, men falder der for meget, kan det være et problem. Det måtte 22-årige Christoffer Faarup fra Hobro Skiklub onsdag sande, da et massivt snefald betød, at han ikke kom i aktion ved VM i alpint skiløb. Faarup, som sidste år deltog i vinter-OL i russiske Sochi, kom ikke i aktion onsdag. Her skulle han have været med i super-G-løbet i amerikanske Beaver Creek i Colorado, men konkurrencen blev aflyst. Det sneede kraftigt på skisportsstedet natten til onsdag, og onsdag morgen faldt yderligere 10 til 15 centimeter sne. Konkurrencen blev derfor udskudt til torsdag, hvor Christoffer Faarup altså ser ud til skulle måle sig med verdens bedste alpine skiløbere.
Skiløberen Christoffer Faarup fra Hobro Skiklub kom ikke i aktion ved VM onsdag, da mændenes super-G-konkurrence blev aflyst.